b'\n_START_ARTICLE_\nPike med perle\xc3\xb8redobb (film)\n_START_SECTION_\nHandling\n_START_PARAGRAPH_\nGriet (Scarlett Johansson) er en ung kvinne som bor i Nederland i 1660-\xc3\xa5rene. Hennes far malte keramikkfliser, men hadde nettopp blitt blind, slik at han ikke lenger kunne jobbe. Griet er derfor sendt for \xc3\xa5 arbeide som tjener i hjemmet til maleren Johannes Vermeer (Colin Firth). _NEWLINE_Selv om de har forskjellige roller som herre og tjener, blir Vermeer og Griet kjent med hverandre, og han l\xc3\xa6rer av hennes interesse for maling og hennes kunnskap innen farge og artistisk komposisjon. Vermeer begynner \xc3\xa5 l\xc3\xa6re henne \xc3\xa5 blande farger og andre oppgaver, og passer p\xc3\xa5 \xc3\xa5 holde deres m\xc3\xb8ter skjult for sin kone Catharina (Essie Davis). Utenfor huset blir Griet venner med en ung mann kalt Pieter (Cillian Murphy), s\xc3\xb8nn av Vermeerernes slakter, som raskt blir interessert i Griet, selv om Griet ikke besvarer f\xc3\xb8lelsene hans med en gang. Vermeers \xc3\xb8konomiske beskytter, van Ruijven (Tom Wilkinson), ser Griet ved et bes\xc3\xb8k til Vermeer-husholdet og sp\xc3\xb8r maleren om han vil gi henne til ham for \xc3\xa5 jobbe i hans hus. Da Vermeer avsl\xc3\xa5r, bestiller Van Ruijven et maleri av Griet i stedet. Vermeer aksepterer dette, b\xc3\xa5de for \xc3\xa5 ta vare p\xc3\xa5 beskyttelsen gjennom Van Ruijven og p\xc3\xa5 grunn av hans egen fascinasjon for Griet._NEWLINE_Mens Vermeer i hemmelighet jobber p\xc3\xa5 maleriet, kommer han og Griet n\xc3\xa6rmere hverandre, mens forholdet mellom han og hans kone blir d\xc3\xa5rligere. Griet lider under f\xc3\xb8lelsene for Vermeer, og avverger Van Riujvens fors\xc3\xb8k p\xc3\xa5 \xc3\xa5 voldta henne (hvilket er avbrutt av at Catharina roper p\xc3\xa5 henne). Etter en scene der Vermeer ugjengjeldt viser seksuelle tendenser idet Vermeer tar hull i Griets \xc3\xb8rer slik at hun kan ha p\xc3\xa5 Catharinas \xc3\xb8redobber til portrettet, l\xc3\xb8per Griet til Pieter for \xc3\xa5 elske med ham. Etterp\xc3\xa5 frir Pieter, men hun svarer ikke._NEWLINE_Vermeers datter oppdager Griet som modell for maleriet, og forteller det til moren, som forlanger \xc3\xa5 se maleriet. Vermeer svarer at hun ikke forst\xc3\xa5r kunst slik Griet gj\xc3\xb8r. S\xc3\xa5ret over \xc3\xa5 bli sett p\xc3\xa5 som dummere enn en vanlig tjener, pr\xc3\xb8ver hun \xc3\xa5 \xc3\xb8delegge maleriet, men blir hindret av Vermeer. Hun gir Griet ordre om \xc3\xa5 forlate huset. P\xc3\xa5 slutten av filmen blir perle\xc3\xb8redobbene p\xc3\xa5 mystisk vis, via Vermeerernes husholderske Tanneke, levert til Griet, som har flyttet tilbake til hjemmet sitt. Filmen slutter, ulikt boka, uten \xc3\xa5 fortelle hvorvidt hun giftet seg med Pieter.'